กรมบังคับคดี จับมือสปก. ยึดที่นายทุน
กรมบังคับคดีดันขายทรัพย์ได้ 7.3 หมื่นล้าน จับมือ ส.ป.ก.ลุยไล่ยึดที่นายทุนคืนกว่า 1 หมื่นไร่&nbsp;
22 ก.ค. 2559

กรมบังคับคดีดันขายทรัพย์ได้ 7.3 หมื่นล้าน จับมือ ส.ป.ก.ลุยไล่ยึดที่นายทุนคืนกว่า 1 หมื่นไร่  
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ไตรมาส 3 ของงบประมาณปี 2559 สามารถขายทอดตลาดสินทรัพย์ได้ 7.38 หมื่นล้านบาท จากเป้าหมายทั้งปี 1 แสนล้านบาท โดยผู้ซื้อทรัพย์ส่วนหนึ่งเลือกลงทุนในช่วงดอกเบี้ยต่ำ
นอกจากนี้ กรมบังคับคดียังร่วมมือกับสำนักงานการปฏิรูปที่ดินเพื่อเกษตรกรรม (ส.ป.ก.) ในการเร่งดำเนินการยึดที่ดินที่นายทุนบุกรุกที่ ส.ป.ก. ล่าสุดได้ลงพื้นที่เพื่อไปยึดที่ดินตามคำสั่งศาลประมาณ 1 หมื่นไร่ ใน 3 จังหวัด คือ จ.กระบี่ สุราษฎร์ธานี และนครราชสีมา และได้เตรียมความพร้อมที่จะร่วมมือกับหน่วยงานของรัฐในการเข้าไปยึดที่ดิน ส.ป.ก.อีกหลายแห่ง รวมทั้งอยู่ระหว่างการแก้ไขกฎหมาย เพื่ออายัดทรัพย์ของนายประกันกว่า 4,600 ล้านบาท โดยตีมูลค่าทรัพย์เพื่อชำระหนี้คืนให้ศาลยุติธรรมและส่งมอบคืนเป็นทรัพย์สินหรือที่ราชพัสดุของกรมธนารักษ์ เพื่อใช้ประโยชน์ตามนโยบายของรัฐต่อไป